冼靖峰夾期出LOONG 9團歌:有新成員會更有火花
2024年04月07日 18:59
東網電視
更多新聞短片
組合LOONG 9成員冼靖峰(Archie)與《聲夢傳奇》歌手何晉樂(Rock),今日(7日)為音樂會擔任表演嘉賓。二人受訪時表示希望能有機會一起合作開騷,Archie直言不擔心身為組合成員的身會影響合作:「最緊要出多啲好作品畀大家,唱多啲作品。」他表示剛錄好個人新歌及MV,現正為另一首填詞,至於LOONG 9 組合作則正跟成員夾檔期。Rock表示正做新歌,會參與曲詞創作部分,但笑言不談推出日期因怕會延遲。
提到LOONG 9成軍不足1個月,官方便宣布加入3位排名外的新成員張鎬濂、郭殿甲及陳鑫昊並分拆成兩隊包括LOONG 9-S及LOONG 9-V,當中3位香港成員不在LOONG 9-S名單,被粉絲質疑有欠公平,Archie對此表示:「明白大家有公平性嘅想法,但更多兄弟加入,可以為團隊帶嚟更多火花,我哋大家都有同組過,大家有默契,喺舞台之下都會有溝通。(冇份喺LOONG 9-S名單會少咗內地發展機會?)冇諗太多分隊安排,都可以係兩隊人都派成員,做唔同類型Crossover,可以畀到大家新鮮感。」身旁Rock即表示也想跟他Crossover,Archie表示二人曾為劇集《青春本我》主題曲合唱,又指《聲夢》15人不少成員也有作曲填詞,將來也可作不同合作。
談到二人有份參與的綜藝節目《聲夢1+2》正在播出,Rock大爆Archie有偶包不敢玩遊戲,Archie笑指自己用心良苦:「因為我參與過內地綜藝節目,知道少講嘢就會少鏡頭,當時大家都鼓勵我講多啲,所以我都想身邊嘅人可以多啲鏡頭。」